CELEX: 32011D0253
Language: sl
Date: 2011-04-26 00:00:00
Title: 2011/253/EU: Izvedbeni sklep Komisije z dne 26. aprila 2011 o načelnem priznavanju popolnosti dokumentacije, predložene v podroben pregled zaradi možne vključitve metobromurona, S-abscizinske kisline, Bacillus amyloliquefaciens subsp. plantarum D747, Bacillus pumilus QST 2808 in Streptomyces lydicus WYEC 108 v Prilogo I k Direktivi Sveta 91/414/EGS (notificirano pod dokumentarno številko C(2011) 2675)  Besedilo velja za EGP

27.4.2011   
            
            
               SL
            
            
               Uradni list Evropske unije
            
            
               L 106/13
            
         IZVEDBENI SKLEP KOMISIJE
   z dne 26. aprila 2011
   o načelnem priznavanju popolnosti dokumentacije, predložene v podroben pregled zaradi možne vključitve metobromurona, S-abscizinske kisline, Bacillus amyloliquefaciens subsp. plantarum D747, Bacillus pumilus QST 2808 in Streptomyces lydicus WYEC 108 v Prilogo I k Direktivi Sveta 91/414/EGS
   (notificirano pod dokumentarno številko C(2011) 2675)
   (Besedilo velja za EGP)
   (2011/253/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 91/414/EGS z dne 15. julija 1991 o dajanju fitofarmacevtskih sredstev v promet (1) in zlasti člena 6(3) Direktive,
   ob upoštevanju naslednjega:
   
               (1)
            
            
               Direktiva 91/414/EGS določa oblikovanje seznama aktivnih snovi v Evropski uniji, registriranih za vključitev v fitofarmacevtska sredstva.
            
         
               (2)
            
            
               Družba Belchim crop protection NV/SA je 15. decembra 2010 francoskim organom predložilo dokumentacijo za aktivno snov metobromuron z zahtevkom za njeno vključitev v Prilogo I k Direktivi 91/414/EGS.
            
         
               (3)
            
            
               Družba Valent BioScience Corporation je 9. decembra 2010 nizozemskim organom predložila dokumentacijo za aktivno snov S-abscizinska kislina z zahtevkom za njeno vključitev v Prilogo I k Direktivi 91/414/EGS.
            
         
               (4)
            
            
               Družba Mitsui AgriScience International SA/NV je 21. oktobra 2010 nemškim organom predložila dokumentacijo za aktivno snov Bacillus amyloliquefaciens subsp. plantarum sev D747 z zahtevkom za njeno vključitev v Prilogo I k Direktivi 91/414/EGS.
            
         
               (5)
            
            
               Družba AgraQuest Inc je 3. decembra 2010 nizozemskim organom predložila dokumentacijo za aktivno snov Bacillus pumilus sev QST 2808 z zahtevkom za njeno vključitev v Prilogo I k Direktivi 91/414/EGS.
            
         
               (6)
            
            
               Družba FuturEco BioScience SL je 6. avgusta 2010 nizozemskim organom predložila dokumentacijo za aktivno snov Streptomyces lydicus sev WYEC 108 z zahtevkom za njeno vključitev v Prilogo I k Direktivi 91/414/EGS.
            
         
               (7)
            
            
               Francoski, nizozemski in nemški organi so Komisiji sporočili, da je po predhodnem pregledu dokumentacij za zadevne aktivne snovi videti, da dokumentacije izpolnjujejo zahteve po podatkih in informacijah iz Priloge II k Direktivi 91/414/EGS. Kaže tudi, da predložene dokumentacije ustrezajo zahtevam v zvezi s podatki in informacijami iz Priloge III k Direktivi 91/414/EGS za eno fitofarmacevtsko sredstvo, ki vsebuje zadevne aktivne snovi. Vlagatelji so v skladu s členom 6(2) Direktive 91/414/EGS dokumentacije naknadno poslali Komisiji in drugim državam članicam, predložene pa so bile tudi Stalnemu odboru za prehranjevalno verigo in zdravje živali.
            
         
               (8)
            
            
               S tem sklepom mora biti na ravni Unije uradno potrjeno, da dokumentacije načeloma izpolnjujejo zahteve v zvezi s podatki in informacijami iz Priloge II ter da za vsaj eno fitofarmacevtsko sredstvo, ki vsebuje eno od zadevnih aktivnih snovi, izpolnjujejo zahteve iz Priloge III k Direktivi 91/414/EGS.
            
         
               (9)
            
            
               Ukrepi, predvideni s tem sklepom, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJI SKLEP:
   Člen 1
   Dokumentacije o aktivnih snoveh, opredeljenih v Prilogi k temu sklepu, ki so bile predložene Komisiji in državam članicam zaradi vključitve navedenih snovi v Prilogo I k Direktivi 91/414/EGS, načeloma izpolnjujejo zahteve v zvezi s podatki in informacijami iz Priloge II k navedeni direktivi.
   Dokumentacije izpolnjujejo tudi zahteve v zvezi s podatki in informacijami iz Priloge III k Direktivi 91/414/EGS v zvezi z enim fitofarmacevtskim sredstvom, ki vsebuje aktivno snov, ob upoštevanju predlaganih načinov uporabe.
   Člen 2
   Države članice poročevalke podrobno pregledajo dokumentacije iz člena 1 ter čim prej in najpozneje do 30. aprila 2012 Komisiji sporočijo svoje ugotovitve in priporočila glede vključitve ali nevključitve aktivnih snovi iz člena 1 v Prilogo I k Direktivi 91/414/EGS ter morebitne pogoje za navedene vključitve.
   Člen 3
   Ta sklep je naslovljen na države članice.
   
      V Bruslju, 26. aprila 2011
      
         
            Za Komisijo
         
         John DALLI
         
            Član Komisije
         
      
   
   
      (1)  UL L 230, 19.8.1991, str. 1.
   
      PRILOGA
      
         AKTIVNE SNOVI, KI JIH ZADEVA TA SKLEP
      
      
                  Splošno ime, identifikacijska številka CIPAC
               
               
                  Vlagatelj
               
               
                  Datum predložitve vloge
               
               
                  Država članica poročevalka
               
            
                  Metobromuron
                  št. CIPAC: 168
               
               
                  Belchim crop protection NV/SA
               
               
                  15. december 2010
               
               
                  FR
               
            
                  S-abscizinska kislina
                  št. CIPAC: (ni dodeljeno)
               
               
                  Valent BioScience Corporation
               
               
                  9. december 2010
               
               
                  NL
               
            
                  
                     Bacillus amyloliquefaciens subsp. plantarum sev D747
                  št. CIPAC: ni relevantno
               
               
                  Mitsui AgriScience International SA/NV
               
               
                  21. oktober 2010
               
               
                  DE
               
            
                  
                     Bacillus pumilus sev QST 2808
                  št. CIPAC: ni relevantno
               
               
                  AgraQuest Inc
               
               
                  3. december 2010
               
               
                  NL
               
            
                  
                     Streptomyces lydicus sev WYEC 108
                  št. CIPAC: ni relevantno
               
               
                  FuturEco BioScience SL
               
               
                  6. avgust 2010
               
               
                  NL